CELEX: 32012R0103
Language: lt
Date: 2012-02-07 00:00:00
Title: 2012 m. vasario 7 d . Komisijos įgyvendinimo reglamentas (ES) Nr. 103/2012 dėl tam tikrų prekių klasifikavimo Kombinuotojoje nomenklatūroje

9.2.2012   
            
            
               LT
            
            
               Europos Sąjungos oficialusis leidinys
            
            
               L 36/17
            
         KOMISIJOS ĮGYVENDINIMO REGLAMENTAS (ES) Nr. 103/2012
   2012 m. vasario 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 7 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Modulinis ekrano skydas (vadinamoji LED siena) suformuotas iš keleto modulių, sudarytų iš plokštelių, kurių kiekvienos apytikriai matmenys 38 × 38 × 9 cm.
                  Kiekvienoje plokštelėje sumontuoti raudonas, žalias ir mėlynas šviesos diodai. Plokštelės skiriamoji geba – 16 × 16 vaizdo elementų, taško žingsnis – 24 mm, skaistis – 2 000 cd/m2 ir atnaujinimo dažnis – daugiau nei 300 Hz. Plokštelėse taip pat įmontuotos elektroninės formavimo grandinės.
                  Skydas pateikiamas kartu su apdorojimo sistema, kurią sudaro:
                  
                              —
                           
                           
                              vaizdo procesorius, priimantis įvairius įvesties signalus (pvz., CVBS, Y/C, YUV/RGB, (HD-)SDI arba DVI) ir parenkantis paveikslo/vaizdo mastelį pagal ekrano skydo dydį, ir
                           
                        
                              —
                           
                           
                              signalų procesorius, leidžiantis įvesties signalą atvaizduoti vaizdo elementais ekrano skyde.
                           
                        Apdorotas signalas iš signalų procesoriaus optiniais skaiduliniais kabeliais siunčiamas į duomenų skirstytuvą. Duomenų skirstytuvas duomenis siunčia į įvairias ekrano skydo plokšteles.
                  Skydas nepritaikytas žiūrėjimui iš arti. Jis naudojamas sporto / pramoginiuose renginiuose, kaip mažmeninės prekybos reklamos ekranai ir pan.
               
               
                  8528 59 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 4 pastaba ir KN kodus 8528, 8528 59 ir 8528 59 80 atitinkančiais prekių aprašymais.
                  Modulinis ekrano skydas ir vaizdo apdorojimo sistema laikytini funkciniu vienetu, kaip apibrėžta XVI skyriaus 4 pastaboje, nes tai yra atskiros sudedamosios dalys, tarpusavyje sujungtos elektros kabeliais ar kitais įtaisais ir skirtos naudoti kartu atliekant tiksliai apibrėžtą funkciją.
                  Šis įtaisas gali rodyti vaizdus, gautus iš įvairių šaltinių, o tai yra 8528 pozicijoje apibrėžta speciali funkcija.
                  Kadangi įtaisas gali rodyti įvairių rūšių vaizdus, jis nelaikytinas elektriniu vaizdo signalizacijos aparatu. Todėl jis nepriskirtinas 8531 pozicijai kaip švieslentė (taip pat žr. SS paaiškinimų 8531 pozicijos paaiškinimų D dalį).
                  Todėl įtaisas klasifikuotinas kaip kiti spalvoto vaizdo monitoriai priskiriant KN kodą 8528 59 80.